
Imaginem entre totes 
una nova comunitat 
d'incubació 


/ 


Com pot 
la incubació 
generar 
projectes 
de mobilitat? 


DES DE LA 
MOBILITAT 

13a Sessió 
3 de juny 

d’lla 13 h 
BiciHub, 

C. Pere IV, 58-60, 
Barcelona 


Inscriu-te a: 

incubaclo@bcn.coop 


De febrer ajuny 


14 sessions de codisseny 

COÒPOLIS 

Ateneu Cooperatiu de Barcetona 


SIT® Generaülai de Catalunya 

UIIM Departament de Treball, 
LÏlltJ Afers Socials i Famílies 


Codissenyem la comunitat d’incubació de Coòpolis i el 

BiciHub des de la mobilitat 

Data: 3 de juny de 2019 | Horari: 11:30 a 13:30h. 

Lloc: BiciHub - Carrer de Pere IV, 58, 60, Poblenou, Barcelona 

Nombre d’assistents: 7 

Entitats a les que estan vinculades: 

BiciClot, CoMoBa, EnBici, CargoBici.com 

Dinamització: Laura Fernàndez (LabCoop- 

Calidoscoop) i David Gómez 

(femProcomuns) 

Pilars de sostenibilitat treballats: 

comunitat, compartir, recursos, producció 

Preguntes de la sessió: 

• Quines necessitats d'incubació tenen 
els projectes de mobilitat sostenible? 

• Com pot fomentar la incubació 
l’articulació i viabilitat dels projectes 
de mobilitat sostenible? 

• Com poden complementar-se el 
BiciHub i la Comunitat d’Incubació de 
Coòpolis? 


Descripció breu de la sessió: 

Aquesta sessió era co-organitzada entre Coòpolis i 
BiciHub i es feia en una de les aules d’aquest 
equipament. Un primer objectiu era identificar quines 
necessitats d’incubació específiques tenen els 
projectes de mobilitat sostenible i com, des del 
BiciHub en col·laboració amb Coòpolis se’ls podria 
donar resposta. Un segon objectiu era identificar 
quines necessitats/oportunitats de mobilitat 
sostenible pot tenir la comunitat d’incubació ubicada 
a Can Batlló i com es podrien resoldre. 

Resultats 

Pluja d'idees: possibles projectes de mobilitat i transport sostenible 

• Consultoria de mobilitat sostenible i mobilitat activa (disseny d'infraestructura, 
campanyes de comunicació, disseny, ...) 

• Xarxa de carrils bici 

• Amb bici sense edat (dinamització gent gran, projecte social, voluntariat) 

• Autobús a demanda 

• Centre de documentació de la bicicleta - Oficina de la bicicleta 

• Observatori de la bicicleta (recerca) 

• Xarxa de plataformes logística de distribució logística. Dos conceptes: 

• Pol cooperatiu Besós es planteja plataforma gran: no només intercanvi, també 
magatzem, neveres, obrador, orientada a 
agroalimentació 

• Microplataformes logístiques 

• Vehicles de càrrega compartits (com el de Lleialtat amb 
SomMobilitat a Sants) 

• Aparcament compartit 

• Taller/espai de reparació vinculat als espais de treball i 
aparcament 

• Mobilitat activa 

• Projecte: que en un futur a les ciutats hi hagi taxis 
elèctrics autònoms compartits que porten passatgers i 
transporten paquets. Que en superfície només hi hagi 
circulant autobusos de línia, bicis, persones. 

• Projectes culturals i comunicatius que facin un canvi 
cultural de la mobiliat 

• Projectes per apoderar la gent en fer ús dels carrers a 
peu. Camins escolars impulsats des de les AFA's. 





~ '*■4 

Elements de context a tenir en compte 

• Atenció a efectes dels plans de mobilitat a diferents nivells: metropolità (pla 19-24;), 
ciutat (vehicles contaminants limitats), barri, recinte (com recinte Can Batlló on s'està 
iniciant un pla, o Can Fabra) i edifici (com bloc 8 i bloc 4 de Can Batlló) 

• Hub de mobilitat urbana, capital de la mobilitat sostenible 

Necessitats d'incubació dels projectes de mobilitat i transport sostenibles 

Identifiquem les necessitats 

• Espai social (per BiciHub) per facilitar que els projectes interactuin entre ells 

• Espai per celebrar jornades, fer divulgació (auditori BiciHub a desenvolupar) 

• Observatori de la Bici per fer estudis, recerca, diagnòstics. Que les aportacions de 
l'observatori ajudi a generar inciatives. 

• Plans de mobilitat; conèixer-los, divulgació. Geogràfs, enginyers, podrien tenir 
necessitats de reunir-se per estudiar. 

• Relacionar-se amb projectes participatius. Estudis i entrevistes personals per tenir una 
visió global de la ciutadania de què és el que volem 

• Necessitat de fer "incubació d'idees" 

• Oficina de la bici; com generar recursos economies per sostenir això. Estudiar-ne la 
viabilitat. En principi no genera ingressos perquè vols un servei gratuït. 

• Biciteca (País Vasc) es fa amb una Fundació que rep suport de xarxa de municipis 

• Accessibilitat, rampes, portes grans 

• Ajudar a generar projectes tecnològics per fer aplicacions de mobilitat; de compartir 
bicis; etc. 

• Gestió ètica i sostenible dels residus, aigua, connexions, dades segures... per als 
projectes incubats 

• Mancomunar serveis tecnològics, infraestructures, administratius, taller, transport, ofice 
(menjador) 

• Dinàmiques de grup de sector 

• Consultoria econòmica, informativa,sectorial per als projectes 

• Sinegies entre empreses emprenedores 

• Accés al finançament 

• Espai de visibilitat; mancomunar canals de comunicació;utilitzar BiciHub i/o Coòpolis 
com interlocutor amb la premsa/mitjans de comunicació 

• Necessitat de tenir una atenció sense temps d'espera i quan el projecte ho necessita 

• Formació i acompanayament en temes jurídics, gestió empresarial, previ a l'inici del 
projecte, durant el desenvolupament i quan ja està en marxa 

• Garantir la connexió amb el món empresarial capitalista perquè l'ESS no quedi 
endarrere: 

• Exemple capital mobilitat ben 

• Exemple Balanç social vs economia del bé comú 

• Apacament bicis + taller 

• wifi, impressió 

• espai de descans 

• Facilitar espai de logística amb bicis de càrrega per afavorir la distribució 

• Certificació "Edifici amic de la bici" (Ajuntament ho té formalitzat) 
http://www.ajsosteniblebcn.cat/ca/distintiu-edifici-amic-de-la-bici_90464 

Mobilitat i transport sostenible a la comunitat de Coòpolis a Can Batlló 

Quines necessitats i oportunitats de mobilitat i transport sostenbile pot tenir la comunitat 

d'incubació que fa servir els equipaments de Coòpolis a Can Batlló. 

Llista tractada durant la sessió: 

• Cargobici extra a Sants (a més de la 
Lleialtat) 

• Projecte escalable, té un ús 
determinat i si hi ha més demanda es 
pot posar una altra cargobici 
(augmentar la flota). Ara té un ús més 
intensiu d'una cooperativa però la 
idea és que es vagi utlitzant per 
d'altres projectes. => Preveure que hi 
hagi una cargobici més si hi ha més 
demanda, i fer que hi hagi coordinació entre ells 

• Equivaldria també per a d'altres projectes (p.ex. tricicle per "transportar" 
persones), i que aquests estiguin coordinats. Posar una central a Sants 
(Barcelona sudoest) del projecte "bicis sense edat", és un projecte dinamitzat no 
d'autoconsum (no pots agafar la bici per portar un familiar sinó que és un projecte 
amb voluntaris que treballa amb entitats). 

• Aparcament de bicis interiors (a on estaria, per què cal, quin espai ocupa i 
característiques que ha de tenir) 

• Ha de ser interior 

• A peu pla de carrer i si està en soterrani resoldre l'accés 

• Anclatges 

• Guixetes per bicicletes plegables, també solució per a patinets, 

• Aproximadapement un mínim d'un 9% i un òptim d'un 18% de persones que venen 
a l'espai d'incubació venen amb bici (basat en estudi sobre com s'accedeix als 

espais de treball i estudi), per tant, tenir lloc per guardar aquest nombre de bicis. 
Preveure-ho com a mínim per a l'òptim (18%). 

• Com arribar a lloc, és a dir, no només s'ha de pensar en la mobilitat dins el recinte 
sinó també com accedir al recinte (carrils bicis, contradirecció,...) 

• La comunitat d'incubació hauria de resoldre les seves necesitats d'aparcament de 
bicis i no sobrecarregar els aparcaments que hi ha ara (a Can Batlló ja no s'ha 
previst adequadament l'impacte de l'EMAV en afluència de bicicletes i necessitat 
d'aparcament que tindrà, no fer el mateix i preveure- 
ho) 

Servei de préstec de bicis com al Grup Ecos 

(característiques, gestió, espai,...) 

• Projecte AMB en aquesta línia 

• Un alt percentatge de la població veu la bici com un 
servei atractiu per desplaçar-se. Es calcula que un 
60% de persones que no van en bici la farien servir 
ocasionalment si tinguessin un servei de préstec 
(gratuït?) al lloc de treball. Recomanable oferir-ho. 

• Hi ha d'haver una política d'acompanyament, difusió, 
sensibilització, del servei de préstec entre els usuaris 
del mateix 

Centre de paqueteria (quines característiques hauria de 
tenir, qui el podria gestionar, seria sostenible, hauria de 
prestar serveis a Coòpolis més entitats de Sants?) 

• Dubte de si aquest centres han d'estar a la corona de Ben o al centre, si els 
camions no poden arribar 

• Renting de bicis a empreses de mercaderies no d'ESS, i fer-los propers (i 
sensibilitzar-los amb l'objectiu de facilitar decisions) perquè provin el servei 
d'última milla en bicicleta. Que abans que l'empresa faci la inversió, l'empresa 
testegi el servei. Això és el que es proposa fer CargoBici.com (projecte incubat a 
BiciHub) i podria haver-hi un servei així a Sants. 

• Cal pensar en què els pot aportar un centre de paqueteria al centre d'incubació de 
projectes? Té sentit ubicar-la aquí? Seria un servei que els seria útil i amb el que 
alhora podrien crear sinergies. 

Microplataforma logística (quines entitats el podrien fer servir? - Ecologistica, Alenoop, 
Mensakas, Trèvol.- relació amb centre de paqueteria) 

• Es podria vincular, com al Besós, a un obrador compartit 

• Es podria fer servir per distribuir a Sants i barris propers; perquè les empreses de 
distribució cobreixin una àrea 

• Cal tenir en compte que potser no es pot arribar amb camió a Can Batlló o no 
seria desitjable, llavors cal pensar-la més com a node de redistribució 

• Rèplica taller mecànica de bicis de BiciHub (relació amb taller mecànic de Can Batlló) 

• En el cas de Can Batlló ja existeix aquest entorn, el taller mecànica (Taller de 
Mobilitat), en lògica d'aprenentatge de mecànica, capacitat per fer-se una bici i fer 
reparacions a fons. El Taller de Mobiliat de Can Batlló està obert 2 dies la setmana 
i és accessible al veïnat. https://www·canbatllo.ora/espais/taller-de-mobilitat/ 

• En lògica d'autoreparació sí que tindria sentit: d'un espai de "taller d'usuari" 
associat a un aparcament, per fer petites reparacions, amb algunes eines i un 
suport ("tòtem") de reparació 

• En lògica d'un taller prou equipat per fer formació, per fer prototips, ... En el cas de 
Can Batlló també existeix aquest entorn, és l'espai eines. Aquest espai, des de 
Can Batlló, es veu més com un espai de formació. Més en lògica "biblioteca 
d'eines" de l'espai d'incubació, les eines només les podries fer servir si has passat 
per una formació prèvia a "l'espai d'eines", https://www.canbatllo.org/grups-i- 
comissions/ 



Pla de mobilitat de Can Batlló i activitat dins el recinte 

L'activitat de Coòpolis se suma a l'activitat que ja s'hi fa. 

Informació recent sobre la mobilitat a Can Batlló per part d'en Gabi, que cal tenir en compte 
pels espais de Coòpolis: 

La Garrofera ha plantejat a la darrera assemblea la necessitat d’un pla de mobilitat o estudi de 
mobilitat, sobretot pels cotxes que entren a aparcar a CanBatlló, motos que aprquen en el 
pàrquing de bicis, furgonetes que passen la nit. Tenir-lo en compte. Can Batlló és un parc 

públic, per tant, la mobilitat dins el parc està probibida; només està permesa la zona de 
càrrega/descàrrega. Un exemple: un recinte similar seria l'Escola Industrial (té una pla de 
mobilitat dins el recinte) 


Un pla de mobilitat interna ha de tenir en compte que: 

• Can Batlló és un Parc Públic amb 
equipaments a dins 

• Cal un espai específic de càrrega i 
descàrrega (preferentment a un extrem del 
recinte amb accés des de carrer, que no 
impliqui entrar-hi) per a la fusteria o les 
festes, entre altres. Això també afectaria si es 
vol crear una microplataforma logística o un 
espai de paqueteria (a no ser que s'hi arribi 
amb cargobici enlloc de furgos). 

• No poden circular vehicles dins el recinte. 

Només bicicletes de transport personal. Les 
cargobicis només si tenen una destinació de 
lliurament dins el recinte, si no no el poden creuar. 

• Referències: edificis dins el Parc Central de Nou Barris, Recinte de l'Escola Industrial. 

• Aparcaments existents: per 60 bicis del bicing; 40 bicicletes pensades per EMAV i altres 
usuaris del recinte (insuficient) 

• Generar dinàmiques de grup del sector de la mobilitat per facilitar la col·laboració i 
generar nous projectes que puguin ser incubats i/o rebre suport 

Conclusions destacables 

Propòsit de la incubació 

La mobilitat sostenible és un canvi necessari i un eix d’activitat econòmica important. 
Des del BiciHub en col·laboració amb Coòpolis es pot abordar des de l’economia 
solidària i el cooperativisme. 

Qui incubar 

Els projectes de mobilitat sostenible que arribin a Coòpolis es poden derivar al BiciHub 
però alhora i ho aspectes en els quals Coòpolis pot donar suport i caldrà trobar les 
formes de col·laboració en els acompanyaments. 

La mobilitat sostenible ha d’estar present en els projectes incubats a Coòpolis, tant de 
manera pràctica (fer ús d’aquesta) com per possibilitats de generar col·laboracions. 
També ha de ser un eix estratègic a tenir en compte. 

Des de la incubació de Coòpolis es pot facilitar la col·laboració de projectes tecnològics 
que puguin trobar solucions orientades a la mobilitat sostenible. 

Des del BiciHub, i potser en col·laboració amb Coòpolis, es podrien facilitar dinàmiques 
de pre-incubació del sector de la mobilitat sostenible per promoure col·laboracions i 
generar nous projectes que puguin ser incubats. 

Alguns projectes de mobilitat que es podrien incubar: estudis de mobilitat i xarxes de 
carrils bici; consultoria de mobilitat activa; prototipatge; aplicacions tecnològiques a la 
mobilitat; autobús a demanda; taxis autònoms. 

Algunes possibles activitats de pre-incubació i intercooperació: trobades de tècnics 
(geògrafs, enginyers, etc) i ciutadania per conèixer i analitzar Plans de Mobilitat existents 
o en fase de disseny; vincular-se a processos participatius dels quals puguin sortir 
projectes a incubar; dinàmiques de grup del sector de la mobilitat sostenible; facilitar 
l’accés al finançament; Oficina, Observatori i Centre de Documentació de la Bicicleta 
com a recursos de coneixement per ajudar als projectes existents i detectar necessitats i 
potencial de crear-ne de nous. 

Espai 

BiciHub: 

• Hi ha la necessitat de disposar d’un espai social i un auditori, ja previstos. 
Coòpolis: 

• S’ha de contemplar l’aparcament de bicis de les persones usuàries tenint en 
compte que un 18% poden desplaçar-se amb bicicleta pròpia. Hi podria haver 
també un servei de préstec de bicicletes ja que s’ha estudiat que un 60% de la 
gent que no la utilitza ho faria si se li oferís al lloc de treball. Cal contemplar tenir 
una cargobici que augmenti la flota de Sants ja iniciada amb la de la Lleialtat. 

• A l’espai de trànsit del bloc 8 hi podria haver guixetes-gàbia per a bicis plegables 
(com les que hi ha a la Fàbrica del Sol). 

• Es pot contemplar un kit bàsic d’autoreparació i manteniment (tòtem+eines) insitu 
associat a l’aparcament i la col·laboració amb el taller de mobilitat de Can Batlló 
per a prototipatge i muntatge. També s’ha de contemplar la col·laboració amb 
l’Espai d’Eines de Can Batlló si el kit de bicicletes es complementa amb una 
Biblioteca d’eines ampliada a altres usos i cal formació per fer-les servir. 

• S’hauria d’estudiar la possibilitat d’acollir: una microplataforma logística de 
distribució amb bicicleta (potser vinculada a un obrador compartit i altres activitats 
que puguin generar distribució), un node de Bici sense edat, un espai de 
lliurament i sortida de paqueteria amb mobilitat sostenible vinculada al bloc 4 de 
Coòpolis i/o al recinte de Can Batlló; un espai amb cargobicis de prova per 

empreses logístiques que volen provar-les en lloguer abans de fer el pas 
d’adquirir-les i transformar el seu funcionament. 

• Resoldre la qüestió de càrrega i descàrrega als edificis de Coòpolis minimitzant 
l’impacte en el recinte i complint amb el seu Pla de Mobilitat i la seva classificació 
com a Parc Urbà. 

• Aconseguir el distintiu d’Edifici BiciAmic pels espais de Coòpolis a Can Batlló i 
promoure-ho als espais dels nodes als barris. 

• Gestió ètica i sostenible dels residus, aigua, connexions, dades segures, als 
espais d’incubació. 

Altres recursos 

• Mancomunar serveis tecnològics, infraestructures, administratius, taller, transport, 
menjador, logística, reparació, etc. 

• Mancomunar canals de comunicació; utilitzar BiciHub i/o Coòpolis com interlocutor 
amb la premsa/mitjans de comunicació. 



Continuïtat 

Elements a destacar per al codisseny de la comunitat d’incubació o per treballar en properes 
sessions. 

• Complementarietat i col·laboració entre BiciHub i Coòpolis 

• Complementarietat de l'espai d'incubació de Coòpolis amb el taller de mobilitat i l'espai 
d'eines de Can Batlló 

• Estudi de la possibilitat de tenir un espai de lliurament o emmagatzament de paqueteria 
distribuïda amb bicicleta a l'espai d'incubació o al recinte de Can Batlló 

• Estudi de la possibilitat de tenir una microplataforma logística per lliurament i distribució 
amb cargobicis a Can Batlló 

Cargobici extra a Sants a disposició de les entitats allotjades o que formen part de 
Coòpolis i Can Batlló 

Aparcament interior per bicicletes dels participants a la comunitat d'incubació i recursos 

d'autoreparació vinculats 

Necessitat de crear un espai social al BiciHub 

Necessitat d'un Observatori de la bici i un centre de documentació de la bici a Barcelona 
Possibles sinergies Coòpolis-BiciHub per fer projectes tecnològics vinculats a la mobilitat 
Vincular la incubació a la recerca i, en el camp de la mobilitat, als estudis basats en 
enquestes a la ciutadania 



